《初冬寻菊》
宋代·林震

栽向东篱也自妍，开迟翻占百花先。萧疏嫩蕊仍含冻，管领幽香别有天。

为抱孤贞劳杖履，不随群艳落芳筵。若教容易当庭砌，安得骚人带醉怜。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。